Alpısbay Sultanov

Alpısbay Sultanov (Алпысбай Султанов; 1947-jıl 14-mart, Moynaq rayonı) — qaraqalpaq jazıwshı.

 Ómir hám miynet jolı 
A. Sultanov 1947-jılı Moynaq rayonında tuwılǵan. Ol Qaraqalpaq mámleketlik pedinstitutın tamamlap, bir qansha waqıt «Jetkinshek» gazetasında, Ózbekkinoxronika studiyasınıń Qaraqalpaqstan filialında, Qaraqalpaqstan televideniesi hám radio esittiriw Komitetinde, Qaraqalpaqstan Respublikası Joqarǵı Keńesinde, «Qaraqalpaqfilm» studiyasında jumıs isleydi.

Házirgi kúni Ájiniyaz atındaǵı Nókis mámleketlik pedinstitutında oqıtıwshı bolıp islew menen birge «Sániyat» jurnalınıń bas redaktorı wazıypasın atqarmaqta.

A. Sultanov 1982-jıldan Qaraqalpaqstan Jazıwshılar awqamınıń aǵzası.

 Dóretiwshiligi 
Jazıwshınıń «Akvarium» (1978), «Mármer tastaǵı jazıw» (1981), «Ómir ótkelleri» (1992), «Ákem haqqında áńgimeler» (2007), «Novellalar» (2008) degen gúrrińler, povestler kitabı hám «Dóhmet» romanı járiyalandı.

 Jetiskenlikleri 
A.Sultanov Qaraqalpaqstan Respublikası Jaslar awqamı sıylıǵınıń laureatı (1981). Ol Qaraqalpaqstan Respublikası Joqarǵı Keńesiniń Húrmet jarlıǵı menen sıylıqlanǵan.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq jazıwshıları
Kategoriya:Jazıwshılar
Kategoriya:Moynaq rayonında tuwılǵanlar